Hestmannen

For veteranskipet med samme navn, se DS «Hestmanden».

Hestmannen (også kalt Hestmonkallen eller Hestmona)Sandnes, Jørn; Stemshaug, Ola (2007): Norsk stadnamnleksikon, Oslo: Det Norske Samlaget, 4. utgave, ISBN 978-82-521-4905-0, s. 213 er et fjell på øya Hestmannøy, og er delt mellom Lurøy og Rødøy kommune i Nordland. Det har en høyde på 571 meter over havet. Polarsirkelen krysser øya, og Hestmannen har vært et kjent seilingsmerke i skipsleia i århundrer. 

 Sagn 
Hestmannen er også kjent fra gamle sagn om de nordnorske trollfjell, som antagelig har oppstått ved at fjellets karakteristiske form har vært landmerke for sjøfarere i over tusen år. Et sagn var Hestmannens jakt på Lekamøya fikk ham ved De syv søstre til å skyte en pil etter henne, men hun ble reddet av Torghatten som ble slynget opp og avskar pilen. Og hullet i Torghatten vitner om hendelsen.Ytteren, Leif (1944): Trollfjell, Oslo: Tell forlag, s. 30 Hestmannen «den mest gigantiske rytterstatue som verden noen gang har sett,» som «stivnet til stein da solens stråler rammet ham under rittet. Gangeren steilet så hestehodet er trukket helt inn til rytterens bryst og røverens kappe flagrer utover hesteryggen».

 Navn 
Før Hestmannen het fjellet Hestmona som er det eldste navnet. Det ble over tid feilstavet til Hestmannøy. Årsaken er at navnet har sitt opphav i «hestman», og er en sammensmeltning av dyrenavnet «hest» og norrøne «mǫn», man (nakkehår på hest). Det vil si at fjellets form minner om et hesthode med en blafrende man. Andre lignende sammensetninger i stedsnavn i Nordland er Teksmona og Kasmona.

 Referanser 
Hestmannen på Norgeskart.no fra Statens kartverk

 Eksterne lenker 

 Hestmannen på Peakbook.org med turbeskrivelse
 Hestmannen på Toppomania.info

Kategori:Fjell i Lurøy
Kategori:Fjell i Rødøy
Kategori:Fjell under 1000 meter